ಭೂಮಿಯಾಚೆ ಸಾಹಸಕ್ಕೆ ಮುಂದಾದ ಟಾಮ್ ಕ್ರೂಸ್ ಮಿಷನ್ ಇಂಪಾಸಿಬಲ್ ಖ್ಯಾತಿಯ ಟಾಮ್ ಕ್ರೂಸ್ ಸಾಹಸಮಯ ದೃಶ್ಯಗಳಿಗೆ ಹೆಸರುವಾಸಿ. ವಯಸ್ಸು 57 ಆದ್ರೂ ಇನ್ನೂ ಯುವಕರು ನಾಚುವಂತೆ ತಮ್ಮ ಬಾಡಿ ಮೆಂಟೈನ್ ಮಾಡಿದ್ದಾರೆ. ಇದೀಗ ಈ ಹಾಲಿವುಡ್ ಌಕ್ಷನ್ ಸ್ಟಾರ್ ಮತ್ತೊಂದು ಸಾಹಸಕ್ಕೆ ಕೈ ಹಾಕಿದ್ದು ಎಲ್ಲರಿಗೂ ಗೊತ್ತೇ ಇದೆ. ಟಾಮ್ ಕ್ರೂಸ್ ಬಾಹ್ಯಾಕಾಶದಲ್ಲಿ ಶೂಟಿಂಗ್ ಮಾಡಲು ಸಿದ್ಧತೆ ನಡೆಸಿದ್ದಾರೆ. ಈ ಯೋಜನೆಗೆ ಅಮೆರಿಕಾದ ಬಾಹ್ಯಾಕಾಶ ಸಂಸ್ಥೆ ನಾಸಾ ಕೂಡ ಬಹುತೇಕ ಒಪ್ಪಿಗೆ ಸೂಚಿಸಿದೆ. ಈಗಾಗಲೇ ಟಾಮ್ ಕ್ರೂಸ್ ನಾಸಾ ಮತ್ತು ಸ್ಪೇಸ್ ಎಕ್ಸ್ನ ಎಲೋನ್ ಮಸ್ಕ್ ಅವರ ಸಹಯೋಗದಲ್ಲಿ ಸಿನಿಮಾ ಮಾಡುವ ಚಿಂತನೆ ನಡೆಸಿದ್ದಾರೆ. ಈ ವಿಚಾರವಾಗಿ ಈಗ ಮತ್ತೊಂದು ಸುದ್ದಿ ಹೊರಬಿದ್ದಿದೆ. ಟಾಮ್ ಕ್ರೂಸ್ ಮತ್ತು ನಿರ್ದೇಶಕ ಡೌಗ್ ಲಿಮೊನ್, ಕ್ರಿಸ್ಟೋಫರ್ ಮೆಕ್ಕ್ವಾರಿ ಮತ್ತು ಪಿಜೆ ಸ್ಯಾಂಡ್ವಿಜ್ಕ್ ಯುನಿವರ್ಸಲ್ ಪಿಕ್ಚರ್ಸ್ನಿಂದ 200 ಮಿಲಿಯನ್ ಡಾಲರ್ ಹಣವನ್ನು ಚಿತ್ರದ ನಿರ್ಮಾಣಕ್ಕಾಗಿ ತೆಗೆದುಕೊಳ್ಳುವಲ್ಲಿ ಯಶಸ್ವಿಯಾಗಿದ್ದಾರೆ ಅನ್ನೋದು ತಿಳಿದು ಬಂದಿದೆ. ಡೆಡ್ಲೈನ್ ವರದಿ ಮಾಡಿರೋ ಪ್ರಕಾರ, ಸಿನಿಮಾದ ಸ್ಕ್ರಿಪ್ಟ್ ಸೇರಿದಂತೆ ಇನ್ನೂ ಸಾಕಷ್ಟು ಕೆಲಸಗಳು ಬಾಕಿ ಇರೋದ್ರಿಂದ 200 ಮಿಲಿಯನ್ ಬಜೆಟ್ ಅಂತ ಅಂದಾಜಿಸಲಾಗಿದೆ. ಒಟ್ನಲ್ಲಿ ಟಾಮ್ ಕ್ರೂಸ್ ರವರ ಈ ಮತ್ತೊಂದು ಸ್ಪೇಸ್ ಸಾಹಸವನ್ನು ನೋಡೊದಕ್ಕೆ ಅಭಿಮಾನಿಗಳು ಕಾತರದಿಂದ ಕಾಯ್ತಿದ್ದಾರೆ.